CELEX: 62015TN0717
Language: ro
Date: 2015-12-04 00:00:00
Title: Cauza T-717/15: Acțiune introdusă la 4 decembrie 2015 – Drugsrus/EMA

1.2.2016   
            
            
               RO
            
            
               Jurnalul Oficial al Uniunii Europene
            
            
               C 38/74
            
         Acțiune introdusă la 4 decembrie 2015 – Drugsrus/EMA
   (Cauza T-717/15)
   (2016/C 038/100)
   Limba de procedură: engleza
   
      Părțile
   
   
      Reclamantă: Drugsrus Ltd (Londra, Regatul Unit) (reprezentanţi: M. Howe şi S. Ford, Barristers, și R. Sanghvi, Solicitor)
   
      Pârâtă: Agenția Europeană pentru Medicamente
   
      Concluziile
   
   Reclamanta solicită Tribunalului:
   
               —
            
            
               anularea deciziei cuprinse în email-ul EMA din data de 8 octombrie 2015, potrivit căreia Drugsrus nu este autorizată să redenumească drept Eklira Genuair un produs importat ca Bretaris Genuair;
            
         
               —
            
            
               obligarea EMA la plata cheltuielilor de judecată efectuate de reclamantă.
            
         
      Motivele și principalele argumente
   
   În susținerea acțiunii, reclamanta invocă un singur motiv.
   Reclamanta susține că EMA a săvârșit o eroare de drept atunci când a concluzionat că este inadmisibilă redenumirea medicamentelor autorizate printr-o procedură centralizată. Aceasta afirmă că, potrivit normelor TFUE privind libera circulație a mărfurilor, un importator paralel poate reambala și/sau redenumi un produs în vederea distribuirii paralele doar dacă o asemenea reambalare sau redenumire este necesară în mod obiectiv pentru ca produsul importat să aibă efectiv acces pe piața statului membru importator.